L'exèrcit sirià dispara indiscriminadament contra civils desarmats a Damasc, segons activistes pro drets humansBlindats de les forces fidels a Bashar al-Assad ataquen la ciutat siriana de Deraa. Actualitzat a les 13:34 h   25/04/2011 Les forces fidels al president sirià, Bashar al-Assad, han irromput violentament al barri de Duma de Damasc i han començat a disparar indiscriminadament contra civils desarmats. Així ho han denunciat activistes pro drets humans a la capital siriana, on no hi ha mitjans estrangers per contrastar les informacions. Segons aquestes fonts, uns 3.000 agents de les forces sirianes amb el suport de blindats han disparat contra la població i han provocat un nombre indeterminat de morts i ferits i nombroses detencions. També haurien atacat la ciutat de Deraa, on han mort una vintena de persones. Per la seva banda, el govern de Síria ha tancat els dos passos fronterers amb Jordània..Continua la violenta repressió del govern contra les protestes que demanen la dimissió de Bashar al-Assad. Activistes pro drets humans a la capital siriana han denunciat que forces fidels al president han irromput violentament al barri de Duma de Damasc i han disparat indiscriminadament contra civils desarmats. Segons aquestes fonts, hi ha morts i ferits i nombroses detencions. Els testimonis xifren els agents del règim en uns 3.000, amb el suport de blindats. Paral·lelament, al sud del país, a Deraa, han mort una vintena de persones, segons militants d'organitzacions de drets humans. Les mateixes fonts asseguren que els cossos han quedat al carrer i no se'ls pot recuperar perquè hi ha franctiradors. La repressió violenta continua a altres ciutats del país, com Jableh, situada a la costa del Mediterrani, on en les últimes hores han mort 13 persones durant una batuda feta per les forces lleials al president Bashar al-Assad. També a Duma, als afores de Damasc, on s'han tallat les comunicacions.El govern tanca la frontera amb Jordània Coincidint amb el desplegament de l'exèrcit i de la policia a la ciutat de Deraa, el govern de Síria ha tancat els dos passos fronterers amb Jordània. Segons l'oposició siriana, almenys 120 persones han mort des de divendres al país àrab víctimes de la repressió de les forces de seguretat. Tot i així, milers de persones van sortir un dia més aquest diumenge al carrer per reclamar la caiguda del règim. L'organització Human Rights Watch reclama a l'ONU una reunió urgent del Consell de Seguretat per debatre la violència a Síria. També demana una investigació internacional sobre l'estratègia repressiva del president Bashar al-Assad. ---------------------------------------------------------------------------------------------------------------------------- EDITO: Sigles en litigi a la guerra civil de Síria per comprendre els agents implicats. Cortesia de Foguera Catalana.  
El president sirià apuja el sou als militarsRedacció - 22/06/2013 - 11.59h. El règim sirià apuja el sou als militars. El president sirià, Bashar al-Asad, ha emès un decret que estipula una pujada del sou mensual dels soldats i dels funcionaris. L'agencia de noticies oficial siriana, Sana, ha concretat que l'increment, que arriba en moments difícils per al règim, oscil·la entre el 10% i el 40%, segons la categoria del treballador. El cap d'estat també ha ordenat una pujada de les pensions per als jubilats de les Forces Armades i de l'Administració Pública. Des de mitjans de març del 2011, Síria és l'escenari d'un conflicte entre partidaris i detractors del president sirià.El que va començar com una revolta popular contra el mandatari ha derivat cap a una cruenta guerra civil. El 13 de juny, el govern de Barak Obama va anunciar la intenció de proporcionar per primera vegada ajuda militar als rebels, després de constatar que el règim de Damasc ha fet servir armes químiques a la batalla.Almenys 93.000 persones han mort en el conflicte sirià des del març del 2011, segons dades de l'ONU.
(hiper)-inflació a la vista
Collonut en aquests temps de vaques grasses!!!
hiperinflaccio en aquest moment es el caos total a SIria
Com diu el company, no semble que l'importi massa.
a m'imagino ... intenta frenar un problema immediat encara que causi un altre problema a futur .. jo també ho veig lògic
O vol evitar més desercions...  
els que volien desertar ja ho van fer a 2011 i 2012
Abans de que apuges els sous, correcte.